Հարսնացուն և նախապաշարմունքները

«Հարսնացուն և նախապաշարմունքները» (անգլ.՝ Bride & Prejudice), 2004 թվականին ռեժիսոր Գուրինդեր Չադհաի նկարահանած ֆիլմը ըստ Ջեյն Օսթինի «Հպարտություն և նախապաշարմունք» վեպի։


== Սյուժե ==
Ֆիլմի սյուժեն հիմնված է Ջեյն Օսթինի «Հպարտություն և նախապաշարմունք» վեպի վրա։ Որոշ անուններ չեն փոփոխվել, ուրիշները փոփոխության են ենթարկվել հնդկական անուններին համահունչ լինելու համար (Էլիզաբեթը՝ Լալիթայի)։ Պատմվում է Լալիթա Բակշիի պատմությունը, երիտասարդ և գեղացիկ աղջկա, ով ապրում է իր ընտանիքի հետ և օգնում է հորը վարելու ֆերմերական տնտեսությունը։ Լալիթան երեք քույր ունի՝ Ջայա, Մայա և Լակհի, որոնց խելացնորեն ցանկանում է ամուսնացնել նրանց մայրը։ Ընկերուհու հարսանիքին Լալիթան ծանոթանում է Ուիլ Դարսիի հետ՝ հարուստ ամերիկացի, ով կառավարում է ընտանեկան առանձին բիզնեսը։ Դարսին Արմիտսար է ժամանել վաղեմի ընկեր Բալրաջի և նրա քույր Կիրանի հետ։
Ֆիլմում իրադարձությունները մոտավորապես զուգահեռ են գրքին, սակայն ընդհատվում են պարային և երգային դրվագներով։ Դարսին փորձում է ընդիմանալ դեպի Լալիթան իր տենչանքներին, ով նրան համարում է ինքնահավան, ամբարտավան, փառասեր և անհանդուրժող դեպի Հնդկաստանը և նրա մշակույթը։ Իրավիճակը վատթարացնում է տիկին Բակշիի դատարկախոսությունը, Մայաի անպատշաճ պարը և Լակշիի կողմից ավելորդ ֆլիրտը։ Այդ ամենը անհաճելի զարմացնում է Դարսիին և նրա ընկերներին և անչափ շփոթեցնում է Ջայաին և Լալիթաին։ Բալրաջը և Ջայան արագ սիրահարվում են միմյանց, սակայն նրանց հարաբերություններին ակտիվ միջամտությունները թունավորում են հույսերը։ Լալիթան ծանոթանում է Ջոնի Ուիկհեմի հետ՝ Ուիլի նախկին ընկերը, և անմիջապես համակրանք է զգում նրա հանդեպ, սակայն Դարսին մեկ անգամ չէ իր կարծիքը նրան հայտնում Ջոնիի մասին, սակայն չի պարզաբանում իր հարաբերությունների պատճառները։ Բակշիի ընտանիք է ժամանում նրանց ազգականը, պարոն Կոլին, ով տեղափոխվել է Ամերիկա, սակայն Հնդկաստան է վերադարձել հարսնացու գտնելու նպատակով։ Աղջիկներին սարսափեցնում է հյուրի շարժուձևը և նրանցից ոչ մեկը չի ցանկանում դառնալ նրա կինը։ Սակայն Կոլին Լալիթային առաջարկություն է անում, որից վերջինս հրաժարվում է, իսկ այնուհետև անմիջապես ձեռքն ու սիրտը առաջարկում է Չանդրային՝ Լալիթաի ընկերուհուն, որը նա ընդունում է։
Բակշիի ընտանիքը հրավիրված է Չանդրայի հարսանիքին, որը պետք է տեղի ունենա Ամերիկայում։ Ճանապարհին նրանք հանդիպում են Դարսիին, որը փորձում է կարգավորել Լալիթաի հետ հարաբերությունները և վոխել իր մասին նրա կարծիքը և գնում է նաև տիկին Բակշիի հետ ինքնաթիռում նստատեղերը փոխելու քայլին։ Նրանց միջև հարաբերությունները իրոք բարելավվում են և նկատելի է, որ աղջիկը սկսել է սիրահարվել Ուիլին։ Սակայն Ուիլի քույրը՝ Ջորջինան, բացահայտում է, որ հենց եղբոր խորհուրդով է Բալրաջը հեռացել և ընդհատել Ջայաի հետ հարաբերությունները։ Դա խիստ վիրավորում է նրան և Լալիթան փախչում է։ Ուիլը նետվում է նրա հետևից, սակայն Կոլին ասում է, որ ամբողջ ընտանիքը արդեն մեկնել է Լոնդոն։ Դարսին ուղևորվում է նրանց հետքերով։
Միևնույն ժամանակ Լակհին փորձում է փախչել Ջոնի Ուիկհեմի հետ։ Դարսին և Լալիթան հաշտվում են, երբ նա աղջկան պատմում է Ուիկհեմի հետ իր հարաբերությունների պատճառը և միասին փնտրում են Լակհիին։ դա նրանց հաջողվում է անել մինչ այն, երբ Ջոնին որևէ կերպ կվնասի նրան։
Բալրաջը վերադառնում է առաջարկություն անում Ջայաին։ Արդեն Հնդկաստանում, նշանադրության ժամանակ, Դարսին Լիլիթային զարմացնում է թմբուկների վրա ավանդական նվագին մասնակցությամբ, ցույց տալով, որ սովորում է գնահատել և հասկանալ հնդկական մշակույթը։ Ֆիլմն ավարտվում է կրկնակի հարսանիքով՝ Բալրաջի և Ջայաի և Ուիլ Դարսիի և Լալիթաի։


== Դերեր ==
Անուպամ Կխեր — պարոն Բակշի
Նադիրա Բաբար — տիկին Բակշի
Այշվարիա Ռայ — Լալիթա Բակշի
Նամրաթա Շիրոդկար — Ջայա Բակշի
Մեգհնա Կոթհարի — Մայա Բակշի
Պիյա Ռայ Չոուդհարի — Լակհի Բակշի
Նիթին Գանատրա — պարոն Կոլի
Մարտին Հենդերսոն — Ուիլյամ Դարսի
Ալեքսիս Բլեդել — Ջորջիանա Դարսի
Մարշա Մեյսոն — լեդի Քեթրին դը Բյոր
Ջորջինա Չապման — Էնն դը Բյոր
Դանիել Գիլիս — Ջոնի Ուիկհեմ
Հարվի Վիրդի — տիկին Լամբա
Սոնալի Կուլկարնի — Չանդրա Լամբա
Նավին Էնդրյուս — պարոն Բալրաջ
Ինդիրա Վարմա — Կիրան Բալրաջ
Աշանտի — ինքն իրեն


== Ծանոթագրություններ ==


== Արտաքին հղումներ ==
http://www.miramax.com/brideprejudice/ Հարսնացուն և նախապաշարմունքները. պաշտոնական կայք
«Հարսնացուն և նախապաշարմունքները» Box Office Mojo կայքում